Zik, tutlayt tella s uwehhi kan gar yimdanen, tettnerni almi tuɣal tettwaru. Assa, amaḍal yeččur d tutlayin, yal tutlayt s wazal-is, llant tutlayin mmutent acku uɣalent ur tent-ssawalen ara, ur tent-snernan ara yimawlan-nsent qqiment kan deg umezruy, llant tutlayin nnernant, yennerna umawal-nsent imi nneflin yimawlan-nsent deg tussna ula d tutlayt-nsen tennefli. Ɣef waya tutlayt akken ad taẓ ar sdat tesra ttawil swayes ara tegmu; d asnerni n umawal-is s ubrid n usnulfu n tayunin timaynutin i tɣawsiwin dittlalen di tmetti, iswi-s d aɣummu n lixṣas i d-ttmagaren yimsawalen n tutlayt deg wayen yerzan amawal.